2-kloro-1,1,1-trifluoroetano

2-kloro-1,1,1-trifluoroetanoa edo freon 133a konposatu organikoa da C2H2ClF3 formula duena, haloalkanoen klasekoa eta klorofluorokarburoen familiakoa. Gas kolorge eta usanik gabekoa da.

 Sintesia 
2-kloro-1,1,1-trifluoroetanoa sintetizatzen da trikloroetilenoa hidrogeno fluoruroz erreakzionaraziz  antimonio kloruroa katalizatzailea izanik.

Cl2C=CHCl + 3 HF ->[SbCl3] ClCH2CF3 + 2 HCl

 Erabilera 
2-kloro-1,1,1-trifluoroetanoa hozgarri, puzteko gasi eta sintesi kimikoan bitartekari gisa usatzen da. Halotanoaren sintesiaren bitarteko produktua da.

 Toxikotasuna 
2-kloro-1,1,1-trifluoroetano deskonposatzeraino berotzen denean ke toxikoak (fluoruroak) isurtzen dituen arren, ez dago daturik gizakiengan eragin negatiborik dute jakiteko. Animalietan (arratoietan) duen kartzinogenotasunari buruzko ebidentzia mugatua baino ez da frogatu. Babesik gabeko azala ukitzean, baina, epidermisa izoztea eragin dezake. Asfixiak ere eragin ditzake, airea lekuz aldatzeagatik. Gainera, edukitzen duen ontzia sutan edo berotan jarriz gero, haustura bortitza eragiteko eta eztanda egiteko arriskua dago.

 Erreferentziak 

 Kanpo estekak 

Kategoria:Konposatu organohalogenatuak
Kategoria:Hozgarriak